open-index/open-wikipedia-markdown huggingface dataset:
Maskvos didžioji kunigaikštystė

**Maskvos didžioji kunigaikštystė** () – XIV–XVI a. pr. šiaurės rytų Rusios kunigaikštystė.

## Istorija

Mongolams įsiveržus į Kijevo Rusią Maskva tebuvo nedidelis prekybinis postas Vladimiro-Suzdalės kunigaikštystėje. 1238 m. žiemą mongolai miestą sudegino, o 1293 m. baudžiamojo žygio metu – apiplėšė. Nepaisant to, miestą supantys miškai teikė tam tikrą apsaugą nuo mongolų puolimų, o aplinkinėmis upėmis buvo galima pasiekti tiek Baltijos, tiek Juodąją jūrą ir Kaukazo regioną. Maskvos Kunigaikštystė buvo įkurta 1283 m. suirus Vladimiro-Suzdalės kunigaikštystei. Prie kunigaikštystės suklestėjimo prisidėjo keletas ambicingų, ryžtingų ir sėkmingų valdovų. Pirmasis kunigaikštystės valdovas Danilas (valdė nuo 1303 m.) įtvirtino savo Riurikaičių dinastijos atšakos valdžią kunigaikštystėje. Jo sūnus Ivanas I, valdęs tarp 1325 ir 1340 m., žinomas kaip Ivanas Kalita, iš mongolų gavo Vladimiro didžiojo kunigaikščio titulą. Jis mongolams rinko duoklę iš kitų Rusios kunigaikštysčių. Toks Maskvos kunigaikščių statusas leido jiems plėsti įtaką regione. 1327 m. stačiatikių metropolito rezidencijos vieta buvo perkelta iš Vladimiro į Maskvą, taip suteikiant kunigaikštystei dar ženklesnį prestižą. XIV a. kunigaikštystė įgijo didžiosios kunigaikštystės vardą. 1392 m. Aukso Ordos chanas už karinę pagalbą Maskvai atidavė Žemutinį Naugardą. Maskvos didžioji kunigaikštystė iki XV a. prisijungė Muromą, Vologdą, Ustiugą, artimiausias komių žemes.

XV a. Maskvos didieji kunigaikščiai ėmė prisijunginėti vis naujas Rusios žemes, taip plėsdami kunigaikštystės gyventojų skaičių ir galią. Daugiausia šioje srityje nuveikė Ivanas III, kuris Maskvą valdė nuo 1462 iki 1505 m. Jis 1478 m. prisijungė Naugardą, taip pat Jaroslavlį (1463 m.), Rostovą (1474 m.), Tverę (1485 m.). Taip pat paveldėjimo keliu jam atiteko Riazanė. 1480 m. jam pavyko sumušti mongolus prie Ugros upės ir taip išsikovoti savarankiškumą. Pskovą prisijungė jo įpėdinis Vasilijus III (valdė 1505–1533 m.).

Ivanas III buvo pirmasis Maskvos valdovas ėmęs naudoti caro ir „Visos Rusios valdovo“ titulus. Šių naujų titulų nepripažino Lietuvos Didžioji Kunigaikštystė, valdžiusi nemažai Rusios žemių. XV a. pab.–XVI a. pr. po karų su LDK Maskvos didžioji kunigaikštystė prisijungė dalį rytinių LDK žemių, visų pirma Dniepro aukštupyje ir Doneco baseine. Ivano III valdymo laikotarpiu kunigaikštystės teritorija padidėjo tris kartus. 

XVI a. pradžioje Maskvos valstybės valdovai ėmė deklaruoti siekį apjungti visas Rusios žemes.

1547 m. Ivanas Rūstusis (valdė 1533–1584 m.) vainikavosi caru. Nuo to laiko valstybė paprastai vadinama Rusija, o nebe Maskvos Didžiąja Kunigaikštyste, nors Lietuvos ir Lenkijos valdovai šio titulo ir Maskvos Didžiosios Kunigaikštystės statuso kurį laiką nepripažino.

## Nuorodos
Al Fatiha

**Al Fatiha** ( – ‘atveriančioji’) – pirmoji Korano (musulmonų šventraščio) sura. Sudaro 7 ajatai (eilutės). Dar vadinama *fātiḥat al-kitāb*, *fātiḥat al-Qurʾān* ir *umm al-kitāb*. Yra apie 25 pavadinimų. Reguliarių ritualinių (Salat) maldų metu yra sudėtinė dalis ir papildoma ištraukomis iš kitų surų.

## Eilės

## Literatūra
* *[[Encyclopaedia of Islam|The Encyclopaedia of Islam]]*. New Edition. Brill, Leiden. Bd. 2, S. 841.

## Nuorodos
* Al-Fatiha (anglų-arabų k.)
Aplinkybė

**Aplinkybė**:

* (paprastai dgs.) sąlyga, veikianti ar lemianti padėtį
* gramatikoje – antrininkė sakinio dalis, žyminti veiksmo vietą, laiką ir kt. Skiriamos vietos, laiko, būdo, priežasties ir kt. aplinkybės.
* Teisėje – koks nors veiksnys, turintis poveikio nusikaltimo ar kitokios veikos pobūdžiui, pvz., (kaltę) sunkinanti ar lengvinanti aplinkybė.

## Šaltiniai
Blekingė

**Blekingės lenas** () – lenas pietvakarių Švedijoje, Blekingės provincijoje. Ribojasi šiaurėje su Kronobergu ir Kalmaru, ir vakaruose su Skone. Lenas yra įsikūręs ant Baltijos jūros kranto. Plotas 2 941 km². Įkurtas 1683 m. Administracinis centras – Karlskruna (*Karlskrona*).

## Savivaldybės

Leno teritorijoje yra šios savivaldybės (komunos):

### Miestai
Didžiausi Blekingės miestai yra:

* Karlskruna 32 606
* Karlshamnas 18 768
* Ronebis 11 767
* Siolvesburgas 7 883
* Olofstremas 7 425

## Šaltiniai

## Nuorodos
* Blekingės lenas
Taišetas

**Taišetas** () – miestas Rusijos rytuose, Irkutsko srityje, Sibire, 680 km į šiaurės vakarus nuo Irkutsko ir 400 km į rytus nuo Krasnojarsko. 36,5 tūkst. gyventojų (2009 m.).

## Istorija

Išaugo po 1897 m. Miesto teisės suteiktos 1938 m.

## Asmenybės
* Paul Mintz (1868–1941), latvių teisininkas, politikas

## Nuorodos
* Neoficiali tinklavietė  (rusų k.)
* Taišeto rajonas  (rusų k.)
* Taišetas (*mojgorod.ru* inf.)
Veiksmas

**Veiksmas**:

*nuosekli operacijų seka, siekiant tam tikro rezultato
*baigtinis veikimo tarpsnis
*Matematikoje - pagrindinė matematikos operacija
*Mene - dramos veikalo dalis
*Teisinis veiksmas
*fizikinis dydis, apibūdinantis sistemos judėjimą (veiksmas)

## Taip pat skaitykite
Sociologija. Mintis ir veiksmas, akademinis žurnalas
Sociologija. Mintis ir veiksmas

**Sociologija. Mintis ir veiksmas** – akademinis žurnalas, kritiškai analizuojantis šių dienų visuomenės ir kultūros pokyčius, socialinės teorijos raidą bei besikeičiančios sociologijos savivoką.

## Turinys

Dominuoja socialinė teorija ir metodologinės socialinio pažinimo prielaidos, taip pat būdinga politinės sociologijos, lyčių studijos, nacionalizmo, meno sociologijos, socialinės stratifikacijos, kriminologijos ir socialinio identiteto problematika. Siekiant akademinio dialogo ir tarpdalykinių ryšių, žurnale publikuojami ne tik sociologiniai tyrinėjimai, bet ir socialinės psichologijos, filosofijos, istorijos, politikos mokslų bei antropologijos studijos, o neseniai pasirodžiusios originalios sociologinės knygos bei jų vertimai susilaukia išsamių ir kritinių apžvalgų.

## Leidyba

Pradėtas leisti 1997 metais. Straipsniai yra recenzuojami bei publikuojami lietuvių ir anglų kalbomis. Apie 1 5% žurnalo tekstų yra parašyti užsienio autorių anglų kalba. Žurnalas pasirodo du kartus metuose – liepos ir gruodžio mėnesiais.

Naujausio numerio tekstai prieinami arba šiame tinklalapyje, arba žurnalą indeksuojančiose duomenų bazėse.

Žurnalą leidžia dvi akademinės institucijos:

* Vilniaus universiteto Filosofijos fakultetas – Sociologijos katedra
* Klaipėdos universitetas – Sociologijos katedra

## Nuorodos
* Apie žurnalą
Vilniui vaduoti sąjunga

**Vilniui vaduoti sąjunga** – visuomeninė organizacija, veikusi 1925–1938 m. Propagavo Vilniaus (krašto) atgavimo idėją, rėmė Vilniaus krašto lietuvių kultūrinę veiklą. 1928–1938 m. leido žurnalą „Mūsų Vilnius“.

Sąjunga kėlė tikslą išvaduoti Vilniaus kraštą, pasitelkiant tik kultūrines priemones.

Sąjungos nariai rinko lėšas remti Vilniaus krašto lietuvių draugijas ir mokyklas, leido leidinius ir atsišaukimus, o jų šūkiai „O, Vilniaus nepamiršk, lietuvi!“ ir „Mes be Vilniaus nenurimsim!“ tapo tautos patriotizmo išraiška.

Spalio 9-ąją Vilniui vaduoti sąjungos iniciatyva visoje Lietuvoje buvo minima Vilniaus gedulo diena. Nuo 1928 iki 1938 m. sąjunga leido žurnalą „Mūsų Vilnius“.

XX a. 4 deš. pabaigoje veikė 612 organizacijos skyrių, kuriuose buvo per 25 tūkst. narių ir 600 tūkst. rėmėjų (žmonių, kurie kaip simbolinį teisės į Vilnių ženklą turėjo Vilniaus pasus ir kasmet į jį klijavusių tam tikros vertės ženklelius). Vilniui vaduoti sąjunga daug prisidėjo išsaugant Vilniaus krašto lietuvių tautinį tapatumą.

## Šaltiniai
Patalpa

**Patalpa** – sienomis ir kitomis atitvaromis apribota statinio erdvė. Tai gali būti, pvz., kambarys, laiptinė, salė ir kt.

## Rūšys
* Pagal veiklos paskirtį gali būti gyvenamosios komercinės patalpos
* Pagal viešumo pobūdį – privačios ir viešosios, pvz., kokios nors institucijos, įstaigos (organizacijos) patalpos

## Išnašos
Louis Buchalter

**Louis „Lepke“ Buchalter** (1897 m. vasario 6 d. Niujorkas – 1944 m. kovo 4 d. Sing Sing kalėjime, Osiningas, JAV) – amerikiečių nusikalstamo pasaulio atstovas, greta Albert Anastasia vadovavo Murder Inc.

## Biografija
Gimė žydų emigrantų iš Rusijos šeimoje. Vienintelis vaikas iš šeimos metė mokyklą ir pradėjo nusikalstamą veiklą, kuria vertėsi, siekdamas pragyventi. Tapo Amboy Dukes gaujos nariu. 1915 m. pirmą kartą dėl įsilaužimų ir vagysčių iš parduotuvių buvo teisiamas, tačiau išteisintas.

## Nuorodos
* Louis Buchalter  (anglų k.)
* Biografija
Gambino

**Gambino** – pavardė:

* Carlo Gambino (1902-1976), JAV mafioza
* Domenico Gambino (1890–1968), italų aktorius
* Salvatore Gambino (g. 1983 m.), vokiečių futbolininkas

## Organizacijos

*Mafijos klanas - Gambino šeima
Gambino šeima

**Gambino šeima** ( arba *Gambino Crime Family*) – viena iš taip vad.   Cosa Nostra penkių šeimų Niujorke, JAV, viena iš 5 grupių, iš kurių sudaryta mafija Niujorke.
Šeimos pirmtakai - Enrico Alfano, kuris 1907 m. buvo išsiųstas į Italiją, ir jo pasekėjas Pellegrino Morano.

## Nuorodos
* Gambino šeima  (anglų k.)
* Gambino šeima (anglų k.)
Kalmaro lenas

**Kalmaro lenas** () – lenas pietvakarių Švedijoje, Kalmaro provincijoje. Ribojasi šiaurėje su Esterjotlandu, vakaruose su Kronobergu ir Smolandu ir pietuose su Skone. Lenas yra įsikūręs ant Baltijos jūros kranto. Plotas 11 171 km². Įkurtas 1634 m. Administracinis centras – Kalmaras (*Kalmar*).

## Savivaldybės

Leno teritorijoje yra šios savivaldybės (komunos):

### Miestai
Didžiausi Kalmaro miestai yra:

* Kalmaras 35 170
* Vestervikas 20 694
* Oskaršhamnas 17 143
* Nibru 12 598
* Vimerbis 7 866

## Šaltiniai

## Nuorodos
* Kalmaro lenas
Chatatas Azizas Efendi

**Chatatas Azizas Efendi** (, 1871-1934 m.) – osmanų kaligrafas.

## Biografija
Motina Esma Hanımdır. 1876 ​​m. jo tėvas persikėlė jo šeima ir 4 vaikais Stambulą. 1885 m. baigė mokyklą su pagyrimu. Vėliau tobulinosi ir 1896 m. įgijo diplomą.

## Šaltiniai
* Muhittin Serin: *Hattat Aziz Efendi*, Istanbul (1988, 1999), ISBN 9-7576-6303-4, 

## Nuorodos
Muhittin Serin: Hattat Aziz Efendi  (turkų k.)
Eugenijus Grunskis

**Eugenijus Grunskis** (1947 m. kovo 19 d. Vėžionyse – 2009 m. gruodžio 24 d.) – Lietuvos istorikas, sovietinio laikotarpio tyrėjas.

## Biografija
1965 m. baigė Kupiškio Vlado Rekašiaus vidurinę mokyklą, 1969 m. Vilniaus universiteto Istorijos fakultetą.

1969–2004 m. dirbo Lietuvos istorijos institute. 1996 m. apgynė disertaciją tema „Lietuvos gyventojų trėmimai 1940–1941, 1945–1953 metais“, humanitarinių mokslų daktaras. Parašė apie 100 mokslinių straipsnių.

Tarptautinės komisijos nacių ir sovietinio okupacinių režimų nusikaltimams Lietuvoje įvertinti narys.

## Bibliografija

* Lietuvos gyventojų trėmimai 1941, 1945–1952 m.: dokumentų rinkinys (su kitais). – Vilnius: Mokslo ir enciklopedijų leidykla, 1994. – 445 p.: lent. – ISBN 5-420-01265-0
* Lietuvos gyventojų trėmimai 1940–1941, 1944–1953 metais sovietinės okupacinės valdžios dokumentuose: dokumentų rinkinys / Eugenijus Grunskis, Vanda Kašauskienė, Henrikas Šadžius. – 2-asis leidimas. – Vilnius: LII, 1995. – 625 p. – ISBN 9986-577-11-X
* Lietuvos gyventojų trėmimai 1940–1941, 1945–1953 metais. – Vilnius: Lietuvos istorijos institutas: Pasaulio lietuvių bendruomenė, 1996. – 303 p.: lent. – ISBN 9986-577-17-9


## Šaltiniai
Komarai

**Komarai** – Lietuvos dvarininkai. Manoma, kad Komarai kilę iš Podolės krašto dabartinėje Ukrainoje. Pasak giminės legendos, dalyvavo Žalgirio mūšyje ir po jo buvo suteiktas Korczak lenkiškas herbas. Vėlesniais metais giminės atstovai persikėlė į šiaurinę valstybės dalį ir įsikūrė etninėse lietuvių žemėse. 

Komarų giminės atstovai, apsigyvenę Lietuvoje, perėmė nuosavą herbą - Komar. Pagrindinės Komarų rezidencijos Lietuvoje: Palėvenė, Baisogala, Raguvėlė, Onuškis, Panemunis ir Čedasai. 

Komarai buvo susigiminiavę su Sapiegomis, Pliateriais, Giedraičiais, Radvilomis, Tiškevičiais, Kosakovskiais, Daugėlomis.

Viena giminės šaka gyveno Palėvenės dvare, Ukmergės paviete (1592–1897). Komarai pastatydino Baisogalos dvaro ansamblį, įkūrė plytinę, drenažo vamzdžių gamyklą, kalkių degyklą, kitų įmonių. Komarų giminei priklausė Raguvėlės dvaras (*Komarų dvaras*) su parku, esantis prie Juostos upės. Kiti priklausę dvarai: Daukantiškių dvaras.

## Nuorodos
* Giminės archyvas 
*
2-oji raitelių armija

**2-oji raitelių armija** () – Raudonosios Armijos raitelių armija, suformuota Pietvakarių fronto RKT įsakymu 1920 m. liepos 16 d. Tai buvo antra tokia armija, sukurta po 1-osios raitelių armijos.

Armija suformuota F. Mironovo raitelių korpuso pagrindu. Armija veikė Pietvakarių fronte, o nuo 1920 m. rugsėjo 21 d. – Pietų fronte.

## Sudėtis
Armijos sudėtyje veikė:
* 2-oji kavalerijos divizija (1920 m. liepa-gruodis)
* 16-oji kavalerijos divizija (1920 m. liepa-gruodis)
* 20-oji kavalerijos divizija (1920 m. liepa-rugsėjis)
* 21-oji kavalerijos divizija (1920 m. liepa-gruodis)
* 3-oji šaulių divizija (1920 m. spalis)
* 46-oji šaulių divizija (1920 m. spalis)

## Kovinė veikla
1920 m. liepos 26 d. 2-oji raitelių armija, nežiūrint į arklių, ginkluotės ir įrangos stygių (joje tada buvo apie 4800 kardų, 600 durtuvų, 55 pabūklai, 16 šarvuotųjų automobilių), susikovė su Vrangelio kariuomene ir, palaikydama viena kitą su 13-ąja armija, atstūmė ją nuo Aleksandrovsko miesto. Rugpjūčio mėnesį kovėsi Šiaurės Taurijoje, o rugpjūčio pabaigoje prasiveržė į priešo užnugarį ir atliko 220 km reidą iki Kachovkos placdarmo.

Rugsėjo mėnesį išvesta į rezervą ir papildyta. Spalio mėnesį kovėsi dešiniajame Dniepro krante su Vrangelio kariuomene ir kartu su 6-ąja armija smogė smūgį generolo I. Barbovičiaus raitelių korpusui.

Naktį į spalio 26 d. (2 dienos prieš Pietų frontui pradedant puolimą Šiaurės Taurijoje) armija forsavo Dnieprą piečiau Nikopolio ir užėmė placdarmą, kurį gynė, o po to smogė link Didžiosios ir Mažosios Belozerkų, kas padėjo sutriuškinti Vrangelio kariuomenę.
Dalyvavo Perekopo-Čongaro operacijoje – lapkričio 11 d. buvo įvesta į pralaužą baltųjų gynyboje, sumušė Barbovičiaus kavaleriją ir persekiojo su mūšiais besitraukiančius baltųjų dalinius. Lapkričio 12 užėmė Džankojų, o 13 d. – Simferopolį.

1920 m. gruodžio 6 d. 2-oji raitelių armija buvo performuota į 2-ąjį raitelių korpusą.

## Vadovybė

### Vadai
* Oka Gorodivikovas (*Ока Иванович Городовиков*): 1920 m. liepos 16 d. – rugsėjo 6 d.
* Filipas Mironovas (*Филипп Кузьмич Миронов*): 1920 m. rugsėjo 6 d. – gruodžio 6 d.

### RKT nariai
* Jefimas Ščadenka (*Ефим Афанасьевич Щаденко*): 1920 m. liepos 16 d. – spalio 8 d.
* Konstantinas makošinas (*Константин Алексеевич Макошин*): 1920 m. liepos 16 d. – gruodžio 6 d.
* Aleksandras Borčianinovas (*Александр Лукич Борчанинов*): 1920 m. spalio 8 d. – lapkričio 18 d.
* Nikolajus Gorbunovas (*Николай Петрович*): 1920 m. spalio 27 d. – lapkričio 18 d.
* Dmitrijus Polujanas (*Дмитрий Васильевич Полуян*): 1920 m. spalio 8 d. – gruodžio 6 d.

### Štabo viršininkai
* Sergejus Charlamovas (*Сергей Дмитриевич Харламов*): 1920 m. liepos 17 d. – liepos 28 d.
* Nikolajus Ščiolokovas (*Николай Кононович Щёлоков*): 1920 m. liepos 28 d. – spalio 10 d.
* Georgijus Armaderovas (*Георгий Александрович Армадеров*): 1920 m. spalio 10 d. – gruodžio 6 d.

## Nuorodos
Jungtinė veikla

**Jungtinė veikla** - pelno siekiančio verslo vykdymo forma, suteikiančia galimybę ūkio subjektams (partneriams) veiksmingiau naudoti turimus išteklius ir taip pasiekti norimo rezultato. Tokia veiklos vykdymo forma padeda įgyti konkurencinį pranašumą, įgyvendinant operatyvius, taip pat sudėtingus ir daug išteklių reikalaujančius projektus. Vykdydami veiklą kartu, partneriai dalijasi ne tik veiklos duodamas pajamas, bet ir tenkančią riziką.

Jungtinė veikla gali būti vykdoma tiek sukuriant naują juridinį asmenį – ūkinę bendriją, tiek nesukuriant jokio juridinio asmens.

## Sutartis

Jungtinę veiklą reglamentuoja tiek prievolinės, tiek daiktinės Civilinio kodekso normos (Lietuvoje - LR CK). Jungtinės veiklos (partnerystės) sutartimi partneriai, kooperuodami savo turtą, darbą ar žinias, įsipareigoja veikti bendrai tam tikram tikslui arba tam tikrai veiklai. 

Sutarties dalykas - jungtinė veikla, į kurią nukreipti sutarties šalių interesai.

Šalių skaičius neribojamas. Sutartiniai santykiai gali susiklostyti tarp dviejų ar daugiau juridinių asmenų, fizinių asmenų, juridinių ir fizinių asmenų. 

Jungtinės veiklos įnašais gali būti visi daiktai, galintys būti civilinės apyvartos objektu, taip pat žinios, įgūdžiai ir net dalykinė reputacija bei dalykiniai ryšiai. 

## Šaltiniai
1938 m. Europos lengvosios atletikos čempionatas

**1934 m. [[Europos lengvosios atletikos čempionatas]]** – antrasis Europos šalių lengvosios atletikos čempionatas, vykęs Paryžiuje (vyrų varžybos) ir Vienoje (moterų varžybos). Lietuva čempionate nedalyvavo.

## Medalių lentelė

## Rezultatai
### Vyrai

### Moterys

## Nuorodos
*EAA oficiali svetainė
Jūratė Sprindytė

**Jūratė Sprindytė** (g. 1952 m. rugsėjo 7 d. Vilniuje) – Lietuvos literatūrologė, literatūros kritikė.

## Biografija
1959–1970 m. mokėsi Vilniaus Salomėjos Nėries vidurinėje mokykloje. 1970–1975 m. studijavo Vilniaus universiteto Filologijos fakultete. Nuo 1974 m. Lietuvių literatūros ir tautosakos instituto mokslo darbuotoja, Šiuolaikinės literatūros skyriaus vadovė. Nuo 1981 m. Lietuvos rašytojų sąjungos narė. 1999 m. humanitarinių mokslų daktarė.

Mokslo žurnaluose, straipsnių rinkiniuose ir kultūrinėje periodikoje paskelbė per pusantro šimto straipsnių. Mėnraščio „Metai“, mokslo žurnalų „Literatūra“, „Lituanistica“, „Darbai ir dienos“, „Colloquia“ redkolegijų narė.

## Bibliografija

* Tarybinė lietuvių literatūros kritika, 1940–1956 / Juozas Stepšys, Jūratė Sprindytė, Elena Baliutytė, redagavo Vytautas Galinis. – Vilnius: Vaga, 1980. – 673 p.
* Kritikos akvarelės: straipsnių rinkinys. – Vilnius: Vaga, 1980. – 225 p.
* Novelės metai. – Vilnius: Vaga, 1989. – 357 p.: iliustr. – ISBN 5-415-00395-9
* Lyrizmas šiuolaikinėje lietuvių prozoje: stiliaus aspektas. – Vilnius: Vaga, 1989. – 187 p. – ISBN 5-415-00011-9
* Lietuvių apysaka. – Vilnius: Lietuvių literatūros ir tautosakos institutas, 1996. – 333 p. – ISBN 9986-513-19-7
* Akmuo ir šviesa: kritikos straipsniai / Juozas Lionginas Laurušas. – Vilnius: Lietuvių literatūros ir tautosakos institutas, 2005. – 256 p. – ISBN 9955-475-97-8
* Dienoraščiai, 1945–1977 / Vytautas Kubilius; parengė Janina Žėkaitė, Jūratė Sprindytė. – Vilnius: LLTI, 2006. – 479 p. – ISBN 9955-698-18-7
* Dienoraščiai, 1978–2004 / Vytautas Kubilius; parengė Janina Žėkaitė, Jūratė Sprindytė. – Vilnius: LLTI, 2007. – 489 p. – ISBN 978-9955-698-46-3
* Prozos būsenos, 1988–2005: monografija. – Vilnius: Lietuvių literatūros ir tautosakos institutas, 2006. – 290 p. – ISBN 978-9955-698-30-2


## Šaltiniai
1956 m. žiemos olimpinės žaidynės

**1956 m. žiemos olimpinės žaidynės** arba **VII olimpinės žiemos žaidynės** – septintosios žiemos olimpinės žaidynės, kurios vyko 1956 m. sausio 26 d. – vasario 5 d. Kortina d’Ampeco mieste Italijoje.

## Žymūs faktai
* Žaidynėse dalyvavo sportininkai iš 32 šalių. Tai buvo didžiausias iki tol nacionalinių olimpinių komitetų skaičius žiemos olimpinėse žaidynėse.
* Žiemos olimpiadoje debiutavo Tarybų Sąjunga ir iš karto užėmė pirmąją vietą pagal laimėtus medalius komandinėje įskaitoje.
* Austrijos slidininkas Toni Sailer tapo pirmuoju olimpinių slidininku, laimėjusiu auksą visose trijose kalnų slidinėjimo rungtyse.
* Tai buvo paskutinės olimpinės žaidynės, kuriose dailusis čiuožimas vyko po atviru dangumi.
* Visos, išskyrus vieną, varžybų vietos buvo sutelktos nedidelėje teritorijoje ir kiekvieną jų buvo galima pasiekti pėsčiomis.
* VII olimpinės žiemos žaidynės tapo pirmosiomis transliuotomis tarptautinei publikai.
* Komunistinės Europos šalys turėjo geriau išvystytas transliavimo technologijas, todėl kai kurios Vakarų šalys kaip Suomija ar Vakarų Vokietija buvo priverstos rodyti komunistinių šalių žaidynių transliaciją.

## Miesto rinkimai

## Sporto šakos
* Bobslėjus
* Ledo ritulys
* Dailusis čiuožimas
* Greitasis čiuožimas
* Kalnų slidinėjimas
* Slidinėjimas
* Šiaurės dvikovė
* Šuoliai su slidėmis

## Dalyvavusios šalys
Tarybų Sąjunga, Iranas ir Bolivija pirmą kartą dalyvavo žiemos olimpinėse žaidynėse.

* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 

## Medalių lentelė
Vytautas Vanagas

**Vytautas Vanagas** (1930 m. rugsėjo 26 d. Gudiškyje – 2017 m. rugsėjo 11 d. Vilniuje) – Lietuvos mokslininkas, literatūros istorikas, tekstologas ir leidėjas.

## Biografija

1939–1943 m. lankė Minčiūnų pradžios mokyklą, 1943–1944 m. mokėsi Duokiškio mokykloje. 1944–1951 m. mokėsi Svėdasų progimnazijoje. 1951–1952 m. dirbo kolūkyje laukininkystės darbininku, brigadininku. 1952–1957 m. studijavo Vilniaus universiteto Istorijos ir filologijos fakultete. 1957–1989 m. dirbo Lietuvių kalbos ir literatūros institute. 1957 m. pradėjo dirbti Literatūros sektoriaus vyresniuoju laborantu, 1957–1980 m. buvo Ikitarybinės literatūros skyriaus jaunesnysis mokslinis bendradarbis, 1980–1988 m. – šio skyriaus vyresnysis mokslinis bendradarbis, 1988–1990 m. – tekstologijos grupės vadovas. 1990 m. pavasarį pertvarkius šį institutą, 1990–2003 m. buvo Lietuvių literatūros ir tautosakos instituto Tekstologijos skyriaus vadovas. Nuo 2003 m. yra Tekstologijos skyriaus vyriausiasis mokslo darbuotojas.

Nuo 1994 m. yra Juozo Tumo-Vaižganto raštų vyriausiasis redaktorius.

## Šaltiniai
Bastėja

**Bastėja** (, ) – XVI a. vidurio fortifikacinis apvalus, pusiau apvalus ar daugiakampis statinys, skirtas apšaudyti artilerijos išilgine ugnimi ginamos tvirtovės sienas ir jos prieigas. Savo konstrukcija panašūs yra rondeliai.

Sparčiai vystantis artilerijai, iškilo būtinybė žeminti gynybinius bokštus. Dažniausiai bastėjos buvo įrengiamos gynybinių kliūčių ruožų kampuose, išsikišusios frontu, be to jos turėjo atvirą susisiekimą su įgula per goržą. Ant atviro statinio viršaus buvo išdėstomi pabūklai. Dalis bastėjos įtvirtintų patalpų atsargoms ir žmonėms buvo įrengiama po žeme, iš apatinių aukštų buvo apšaudomas gynybinio griovio dugnas. Tobulėjant tvirtovėms, bastėjas ir rondelius pakeitė bastionai.

Bastėjos plano autoriumi laikomas vokiečių tapytojas ir matematikas Albrechtas Diureris (1471 -
1528). Jo darbo vaisiais naudojosi vėlesnių kartų karo inžinieriai, kol ilgainiui įsivyravo bastioninė gynybos sistema.

Lietuvoje bastėjos išlikusios  Vilniuje ir Kaune.

## Šaltiniai

 
## Nuorodos

* http://tvirtove.kaunas.lt/izanga/next_esme_zodynas.htm 
* http://www.archeologijosdraugija.lt/itvirtinimai/piliakalnis.php?piliakalnis_id=40
Dvaras (reikšmės)

Žodis ***dvaras*** gali reikšti:

* dvaras – bajoro ar kitokio feodalo žemės valdos tipas (feodalizme), ekonominis vienetas. Vėliau – panaši valda kapitalizmo sąlygomis. Jų savininkai vadinti *dvarininkais* ar *dvarponiais*.
* dvaras – dvaro kaip valdos centrinė sodyba, kurioje dažnai gyvendavo dvaro savininkas ir iš kurios dvaras būdavo valdomas. Pvz.:
** Tauragės dvaras
** Veprių dvaras
** Kretingos dvaras ir kt.
* dvaras – monarcho ar tituluoto aristokrato apsuptis, jo palyda. Ją sudaro rūmininkai (senešalas, taurininkas ir kt.), tam paskirti kariškiai ir apsauga, visiems jiems patarnaujantys tarnai.
* Dvaras – kaimas Vilniaus rajone.
Cadillac Fleetwood

**Cadillac Fleetwood** buvo didelės klasės prabangus automobilis, kurį nuo 1947 iki 1996 metų gamino koncerno General Motors markė - Cadillac. Fleetwood buvo sukurtas užimti prabangiausio automobilio pozicija Cadillac modelių gamoje, čia vietą automobilis užėmė daugelį dešimtmečių. Automobiliai buvo gaminami kupė, sedano kabrioleto ir limuzino kėbulais. Pirmą kartą Fleetwood vardas buvo panaudotas Cadillac Series 60 Special modelio variantui.
Daniel Alves

**Danielis Alvešas da Silva** (*Daniel Alves da Silva*; g. 1983 m. gegužės 6 d.) – buvęs Brazilijos futbolininkas, gynėjas, ilgametis Brazilijos rinktinės žaidėjas.

## Karjera
Karjerą pradėjo Brazilijos klube „Bahia“, ten greitai pastebėtas ir nupirktas „Sevilijos“ klubo. 

2008 m. už 23 mln. svarų Alvesas perėjo į „Barseloną“, su kuria pasirašė 4 metų sutartį.

2016 m. birželio 27 d. futbolininką įsigijo „Juventus“ klubas.

## Rinktinė
2006 m. debiutavo Brazilijos rinktinėje draugiškose rungtynėse prieš Kuveitą. Nors Alvešas buvo laikomas vienas iš geriausių gynėjų pasaulyje, rinktinėje jam dažnai tekdavo konkuruoti su Maikonu.

## Laimėjimai
; su „Bahia“
* Campeonato do Nordeste (2001, 2002)
* Campeonato Baiano (2001)

;su „Sevilla“
* UEFA taurė (2005–06, 2006–07)
* UEFA supertaurė (2006)
* Copa del Rey (2006–07)
* Supercopa de España (2007)

;su „Barcelona“
* La Liga (2008–09, 2009–10, 2010–11, 2012–13, 2014–15, 2015–16)
* Copa del Rey (2008–09, 2011–12, 2014–15, 2015–16)
* Supercopa de España (2009, 2010, 2011, 2013)
* UEFA Čempionų Lyga (2008–09, 2010–11, 2014–15)
* UEFA supertaurė (2009, 2011, 2015)
* FIFA pasaulio futbolo klubų taurė (2009, 2011, 2015)

;su „Juventus“
* Serie A (2016–17)
* Coppa Italia (2016–17)

;su „Paris Saint-Germain“
* Ligue 1 (2017–18, 2018–19)
* Coupe de France (2017–18)
* Coupe de la Ligue (2017–18)
* Trophée des Champions (2017, 2018)

;su Brazilija
* FIFA pasaulio jaunimo čempionatas (2003)
* Copa América (2007, 2019)
* FIFA konfederacijų taurė (2009, 2013)

;Asmeniniai
* UEFA taurės MVP (2006)
* La Liga geriausias gynėjas (2009)
* Copa América geriausias žaidėjas (2019)

## Dalyvavimas čempionatuose

|}

## Išnašos

## Nuorodos
*
Esterjotlando lenas

**Esterjotlando lenas** () – lenas pietvakarių Švedijoje, Esterjotlando provincijoje. Ribojasi šiaurėje su Siodermanlandu ir Erebru, vakaruose su Vestra Jotalandu, ir pietuose su Jonšiopingu ir Kalmaru. Lenas yra įsikūręs ant Baltijos jūros kranto. Plotas 10 562 km². Įkurtas 1634 m. Administracinis centras – Linšiopingas (*Linköping*).

## Savivaldybės

Leno teritorijoje yra šios savivaldybės (komunos):

### Miestai
Didžiausi Esterjotlando miestai yra:

* Linšiopingas 35 170
* Noršiopingas 20 694
* Mutala 17 143
* Finspongas 12 598
* Miolbis 7 866

## Šaltiniai

## Nuorodos
* Esterjotlando lenas
Sergio Busquets

**Serchijus Busketsas** (*Sergio Busquets i Burgos*; g. 1988 m. liepos 16 d.) – Ispanijos futbolininkas, atraminis saugas. Atstovavo Ispanijos rinktinei.

Serchijaus tėvas, Karlesas Busketsas taip pat žaidė „Barselonos“ klube vartininku.

## Karjera
Vaikystėje treniravosi kelete regiono jaunimo komandų, 2005 m. tapo „Barselonos“ klubo jaunimo komandos nariu. 2008 m. debiutavo pagrindinėje komandoje.

Nuo 2023 m. priklausė Inter Miami CF (JAV).

2025 m. baigė karjerą.

## Rinktinė
Busketsas Ispanijos rinktinėje debiutavo 2009 m., draugiškose varžybose prieš Angliją.

## Laimėjimai
; su „Barcelona“
* La Liga: (2008–09, 2009–10, 2010–11)
* Copa del Rey: (2008–09)
* Supercopa de España: (2009, 2010)
* UEFA Čempionų Lyga: (2008–09, 2010-11)
* UEFA supertaurė: (2009)
* FIFA pasaulio futbolo klubų taurė: (2009)

; su Ispanija
* Pasaulio futbolo čempionatas: (2010)
* Europos futbolo čempionatas: (2012)

; Asmeniniai
* „Bravo“ jaunųjų žaidėjų apdovanojimas (2009)

## Dalyvavimas čempionatuose

|}

## Išnašos

## Nuorodos
*
*
Erebru lenas

**Erebru lenas** () – lenas pietvakarių Švedijoje. Ribojasi šiaurėje su Dalarna, vakaruose su Vermlandu, ir pietuose su Vestra, ir rytuose su Siodermanlandu ir Vestmanlandu. Plotas 8519 km². Įkurtas 1779 m. Administracinis centras – Erebru (*Örebro*).

## Savivaldybės

Leno teritorijoje yra šios savivaldybės (komunos):

### Miestai
Didžiausi Erebru leno miestai yra:

* Erebru 98 237
* Karlskoga 28 579
* Kumla 12 592
* Lindesbergas 8 668
* Degerforsas 7 897
* Halsbergas 7 262
* Nora 6 398
* Helefursas 5 128

## Šaltiniai

## Nuorodos
* Erebru lenas
Armijos karo juristas

**Armijos karo juristas**, *armvoenjuristas* () – DVRA karinio teisininko laipsnis, atitikęs antro rango komandarmą, o vėliau – generolą pulkininką. Naudotas 1935–1943 m.

Laipsnis įvestas 1935 m. rugsėjo 22 d. TSRS CVK ir TSRS LKT nutarimu „О введении персональных военных званий начальствующего состава РККА“ ('Apie asmeninių karinių laipsnių įvedimą DVRA vadovaujančiam personalui'), panaikintas 1943 m., kai visiems karo juridinės tarnybos karininkams buvo įvesti armijos kariniai laipsniai su pridėtu žodžiu „justicijos“. Laipsnį suteikdavo TSRS CVK ir LKT nutarimu. Armvoenjuristai tapo justicijos generolais pulkininkais.

## Skiriamieji ženklai
* apykakliniame antsiuve keturi rombai, o virš jų auksinis skydas su sukryžiuotais kalavijais,
* rankovės antsiuve virš rankogalio plati auksinė juosta, virš kurios auksinis skydas su dviem sukryžiuotais kalavijais.

## Laipsnio turėtojų sąrašas
Per visą istoriją armvoenjuristo laipsnį gavo tik du žmonės:
* Vasilijus Ulrichas (*Василий Васильевич Ульрих*, TSRS Aukščiausiojo Teismo karinės kolegijos pirmininkas) – 1935 m. lapkričio 20 d. 1943 m. kovą gavo to paties lygio justicijos generolom pulkininko laipsnį.
* Naumas Rozovskis (*Наум Савельевич Розовский*, TSRS vyriausiasis karinis prokuroras) – 1938 m. vasario 22 d. 1941 m. represuotas, 1942 m. mirė lageryje.
Víctor Valdés

**Viktoras Valdesas** (*Víctor Valdés i Arribas*; g. 1982 m. sausio 11 d.) – buvęs Ispanijos futbolininkas, vartininkas. Ilgametis klubo Barcelona pagrindinis vartų sargas.

## Karjera
Vaikystėje treniravosi Barselonos jaunimo komandoje, vėliau su tėvais išvyko į Tenerifę ir žaidė šios salos jaunimo komandoje. 

1995 m. grįžo į Barseloną, žaidė jaunimo, dublerių komandose, o 2003 m. tapo pagrindiniu komandos vartininku.

2014 m. pasirašė sutartį su Manchester United. 2015 m. nuomos pagrindais perleistas Standard Liège. 

2016–2017 m. atstovavo Middlesbrough FC.

## Rinktinė
2010 m. birželio 3 d. debiutavo Ispanijos rinktinėje draugiškose varžybose prieš Pietų Korėją. 

Pakviestas į 2010 m. pasaulio čempionatą, bet jame nežaidė.

## Laimėjimai
; Su „Barcelona“
* La Liga (2004–05, 2005–06, 2008–09, 2009–10, 2010–11)
* Copa del Rey (2008–09)
* Supercopa de España (2005, 2006, 2009, 2010)
* UEFA Čempionų Lyga (2005–06, 2008–09, 2010–11)
* UEFA supertaurė (2009)
* FIFA Pasaulio futbolo klubų taurė (2009)

;Su 
* Pasaulio futbolo čempionatas (2010)
* Europos futbolo čempionatas (2012)

;Asmeniniai
* Zamora taurė (2004–05, 2008–09, 2009–10, 2010–11)

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Pedro Rodríguez Ledesma

**Pedras Rodrigesas Ledesma** (*Pedro Eliezer Rodríguez Ledesma*; g. 1987 m. liepos 28 d.), dažniausiai vadinamas tiesiog **Pedro** – Ispanijos futbolininkas, puolėjas. Atstovavo Ispanijos rinktinei.

## Karjera
Vaikystėje treniravosi gimtųjų Kanarų klube „CD San Isidro“, būdamas 17-os metų atvyko treniruotis į Barseloną. Pagrindinėje komandoje debiutavo 2008 m. Pedro 2009–2010 m. sezone pasiekė klubo rekordą, įmušdamas bent po įvartį net 6 skirtinguose turnyruose.

## Rinktinė
2010 m. debiutavo Ispanijos rinktinėje draugiškose rungtynėse prieš Saudo Arabiją. 

Pasaulio čempionate pakeitė prastos sportinės formos Fernandą Toresą.

## Laimėjimai
; su „Barcelona“
* La Liga (3): 2008–09, 2009–10, 2010–11
* Copa del Rey (1): 2008–09
* Supercopa de España (2): 2009, 2010
* UEFA Čempionų Lyga (2): 2008–09, 2010–11
* UEFA supertaurė (1): 2009
* FIFA pasaulio futbolo klubų taurė (1): 2009

;su Ispanija
* Pasaulio futbolo čempionatas (1): 2010

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Brigadmilas

**Brigadmilas** (, iš  'Pagalbos milicijai brigados') – 1932 m. sukurta TSRS visuomeninė organizacija, kurios tikslas buvo teisėsaugos sustiprinimas. Brigadmilas pakeitė iki tol veikusį *osodmilą* (*добровольное общество содействия милиции* 'savanorišką pagalbos milicijai draugiją').

## Istorija
Brigadmilas buvo sukurtas remiantis 1932 m. balandžio 29 d. RTFSR LKT nutarimu „О реорганизации обществ содействия органам милиции и уголовного розыска в бригады содействия милиции (БРИГАДМИЛ)“ ('Apie Pagalbos milicijos organams ir kriminalinei paieškai draugijų reorganizaciją į pagalbos milicijai brigadas (Brigadmil)'). 

Šios brigados buvo tuo ypatingos, kad buvo kuriamos milicijos organų iniciatyva ir veikė vadovaujant rajonų ar miestų milicijos valdyboms (o ne prie Tarybų vykdomųjų komitetų).  Į brigadas priimdavo 18 metų sulaukusius TSRS piliečius, turėjusius VKP(b), komjaunimo, profsąjungos ar kitos visuomeninės organizacijos rekomendacijas.
1964 m. žiemos olimpinės žaidynės

**1964 m. žiemos olimpinės žaidynės** arba **IX olimpinės žiemos žaidynės** – devintosios žiemos olimpinės žaidynės, kurios vyko 1964 m. sausio 29 d. – vasario 9 d. Insbruko mieste Austrijoje.

## Žymūs faktai
* Treniruočių metu žuvo Australijos kalnų slidininkas Ross Milne ir Jungtinės Karalystės rogutininkas Kazimierz Kay-Skrzypeski.
* 1961 m. vasario 15 d. skrendant į pasaulio čempionatą, sudužo lėktuvas gabenęs JAV nacionalinę dailiojo čiuožimo rinktinę, jų šeimos narius ir sporto teisėjus. Dėl to, 1960 m. žiemos olimpiadoje dailiojo čiuožimo rungytje užėmusi pirmąją vietą, JAV rinktinė Insbruke nebeturėjo stipriausių sportininkų ir pelnė tik bronzos medalį vyrų vienetų varžybose.
* Tarybų Sąjungos atstovė Klavdiya Boyarskikh pelnė tris aukso medalius slidinėjimo rungtyse.
* Žaidynėse pirmą kartą vyko rogučių sporto varžybos.
* Prancūzų seserys Marielle Goitschel ir Christine Goitschel pelnė po vieną aukso ir po vieną sidabro medalį. Didžiajame slalome laimėjo Marielle, o antrąją vietą iškovojo jos sesuo. Slalomo rungtyje laimėjo Christine ir antra liko jos sesuo.
* Sportininkai iš Rytų Vokietijos ir Vakarų Vokietijos varžėsi kaip vieningos Vokietijos komanda.
* Pirmą kartą žaidynių istorijoje atidarymo ir uždarymo ceremonijos vyko skirtingose vietose.

## Sporto šakos
* Kalnų slidinėjimas
* Biatlonas
* Bobslėjus
* Slidinėjimas
* Dailusis čiuožimas
* Rogučių sportas
* Ledo ritulys
* Šiaurės dvikovė
* Šuoliai su slidėmis
* Greitasis čiuožimas

Kaip demonstracinis sportas vyko bavariškas akmenslydis.

## Dalyvavusios šalys

## Medalių lentelė

## Šaltiniai
Endometriozė

**Endometriozė** – tai liga, kurios metu į gimdos gleivinę panašus audinys veša už gimdos ertmės ribų, pvz.: kiaušidėse, kiaušintakiuose, pilvaplėvėje, užgimdinėje įduboje, gimdos sienelėje. Tai gana dažna patologija, endometrioze serga 5–10 % vaisingo amžiaus moterų (~190 mln. pasaulyje).

## Etiologija

Pagrindiniai rizikos veiksniai: paveldimumas, lytinio ciklo sutrikimai (ankstyva mėnesinių pradžia, trumpas mėnesinių ciklas, gausios mėnesinės), lytinių organų anomalijos su sutrikusiu mėnesinių kraujo nutekėjimu.

## Išnašos
Vsevobučas

**Vsevobučas** (, iš  'visuotinis karinis apmokymas') – privalomo karinio piliečių apmokymo sistema, egzistavusi RTFSR ir TSRS. Pradžioje ši sistema užsiėmė daugiausia darbininkų ir valstiečių apmokymu vasarą. Ši sistema buvo panaikinta 1923 m. 

Prasidėjus Didžiajam Tėvynės karui TSRS Gynybos komitetas 1941 m. rugsėjo 17 d. išleido įsaką „Всеобщая воинская подготовка граждан СССР“ ('Visuotinis karinis TSRS piliečių rengimas'), kuris ėmė veikti tų pačių metų spalio 1 d. Jis apėmė 16-50 m. amžiaus vyriškius ir numatė privalomą karinį rengimą neatsitraukiant nuo darbo. Gynybos liaudies komisariate buvo suformuotas Vsevobučio centrinis skyrius. 

1941-1945 m. Vsevobučo sistemoje buvo apmokyta 9 862 000 žmonių.
Proporcinis mokestis

**Proporciniai mokesčiai** – mokesčiai, imami proporcingai nuo gaunamų pajamų, pelno, turimo ar įgyjamo turto, nepriklausomai nuo jo vertės.

Tokie mokesčiai yra atskaitymai SoDrai, pajamų mokestis, mokamas nuo darbuotojo algos, turto mokestis, mokamas nuo jo vertės ir pan.
Turto mokestis

**Turto mokestis** plačiąja prasme yra mokestis visam finansiniam ir nefinansiniam turtui – žemei, būstams, namų ūkių turimoms ilgalaikio vartojimo prekėms (automobiliams, jachtoms, meno kūriniams ir pan.), įmonių turimoms prekių ir žaliavų atsargoms, taip pat vertybiniams popieriams. Tačiau praktikoje šiuolaikinis turto mokestis taikomas kaip vertės (ad valorem) mokestis siauresnei turto bazei – žemės ir nekilnojamojo turto rinkos vertei ir yra pagrindinis savivaldybių, ne centrinės vyriausybės išlaidų finansavimo šaltinis. Turto mokestis yra sena civilizuoto pasaulio priemonė finansuoti valstybės (suvereno) viešąsias išlaidas. Šiuo metu praktiškai visos išsivysčiusios šalys tokį mokestį turi.
Regresinis mokestis

**Regresiniai mokesčiai** – mokesčiai, kurie didėjant pajamoms, gaunant didesnį pelną, turint ar įgyjant vertingesnį turtą mažėja. Taip buvo apmokestinama žemė žlugus feodaliniams – baudžiaviniams santykiams. Šiuo metu Lietuvoje tokių mokesčių nėra.
Progresinis mokestis

**Progresiniai mokesčiai** – mokesčiai, kurie didėjant pajamoms, gaunant didesnį pelną, turint ar įsigyjant vertingesnį turtą didėja. Vienas iš tokių pavyzdžių yra gyventojų pajamų mokestis. Jis mokamas nuo darbo užmokesčio (algos) arba nuo individualios ūkinės veiklos pajamų. Nuo nustatyto neapmokestinamo minimumo šis mokestis visai neatskaitomas, o nuo sumos, viršijančios šį minimumą, imamas nustatytu tarifu. Kitas progresinių mokesčių pavyzdys – brangių prekių įsigijimo mokestis: pavyzdžiui, įsigyjant automobilį, kurio vertė neviršija nustatytos sumos, jo mokėti nereikia, o viršijus šią sumą jis mokamas. Paprastai mokesčių tarifai aukštai nekyla, nes valstybė žino, kad pakėlus mokesčių tarifus gali prasidėti akivaizdus mokesčių nemokėjimas ir susilaukti atvirkštinio rezultato – mokesčių surinkti mažiau.
Ricardo Martinelli

**Rikardas Martinelis** () − Panamos politikas, verslininkas.

2009 m. gegužės 3 d. visuotiniuose šalies rinkimuose 61 % balsų išrinktas Panamos prezidentu. „Demokratinių permainų“ partijai priklausantis R. Martinelis skurdžiai gyvenančių rinkėjų balsus pelnė žadėdamas kovoti su korupcija ir klestinčiu nusikalstamumu. Prezidento kadencijos metu yra vykdomas milijardais JAV dolerių vertinamas Panamos kanalo plėtros projektas.

Panama prezidentą renka kas penkeri metai, ir poste jis gali išbūti ne ilgiau nei vieną kadenciją.

## Biografija
Rikardas Martinelis yra Rikardo Martinelio Pardinio ir Glorijos Berokal Fabregos sūnus. Jo tėvas buvo italas.

Verslo magnatas Rikardas Martinelis išsilavinimą įgijo JAV (baigė Arkanzaso universitetą); jam priklauso didžiausias Panamoje prekybos centrų tinklas „Super 99“. Pirmą kartą prezidento posto jis siekė 2004 metais, tačiau patyrė pralaimėjimą, surinkęs tik 5 % rinkėjų balsų. 2009 m. rinkimų kampanijos metu R. Martinelis vien reklamai išleido 35 milijonus dolerių.

## Nuorodos
* Rikardo Martinelio biografija (ispanų k.)
Šventosios kraštovaizdžio draustinis

**Šventosios kraštovaizdžio draustinis** − valstybinis kraštovaizdžio draustinis Anykščių rajone. Įkurtas 1974 m., plotas − 1222 ha.

Draustinyje saugomas raiškus Šventosios upės slėnio kraštovaizdis. Tai pats didžiausias ir vienas lankomiausių draustinių. Didžiausios įtakos tam turi Šventosios upė, kurią mėgsta ne tik poilsiautojai, bet ir vandens sporto turistai. Upės pakrantėse įrengta nemažai poilsiaviečių ir stovyklaviečių, kurias prižiūri ir tvarko Anykščių miškų urėdija.

Apie 75 % ploto užima miškai (daugiausia pušų jaunuolynai, yra eglynų, beržynų, juodalksynų). Aptiktos 575 augalų rūšys.

## Nuorodos
* Anykščių miškų urėdija
Komjaunuolis (1937)

**Komjaunuolis** – nelegalus komunistinis laikraštis, ėjęs 1937–1938 m. Kaune.

## Istorija

Leido LKJS CK. Išėjo 2 numeriai. Nr. 1 spausdintas spaustuvėje, Nr. 2 – rotatoriumi. Redaktorė Mira Bordonaitė.

## Šaltiniai
Jokūbas Vygodskis

**Jokūbas Vygodskis** (1857 m. birželio 3 d. Babruiske, Rusijos imperija – 1942 m. Vilniuje) – Lietuvos politinis bei visuomenės veikėjas.

## Biografija
Mokėsi ješibote, baigė Peterburgo karo medicinos akademiją.

Į Lietuvą atvyko apie 1885 m., vertėsi gydytojo praktika – ginekologas Vilniuje. 1908 m. įkūrė žydų gydytojų sąjungą, jos pirmasis pirmininkas. Pirmojo pasaulinio karo metais Pagalbos žydams dėl vokiečių okupacijos komiteto narys. Okupacinės valdžios persekiotas, 1917 m. ištremtas.

1918 m. lapkričio 11 d. – 1918 m. gruodžio 26 d. I Augustino Voldemaro Ministrų kabinete ministras be portfelio žydų reikalams, organizavo žydų savivaldą. 1918 m. gruodžio 26 d. – 1919 m. sausio 5 d. II Mykolo Sleževičiaus Ministrų kabinete taip pat ministras be portfelio žydų reikalams, bet, kai Raudonoji armija užėmė Vilnių, o vyriausybė (ji dirbo iki kovo 5 d.) persikėlė į Kauną, liko Vilniuje. 1919 m. sausio mėn. Vinco Kapsuko vyriausybės suimtas Vilniuje, bet po kelių dienų paleistas.

Vilniuje organizavo mokyklas hebrajų ir jidiš kalbomis. Ilgametis Vilniaus sionistų organizacijos pirmininkas, Vilniaus žydų bendruomenės valdybos pirmininkas, Vilniaus miesto savivaldybės tarybos narys. 1922 m. išrinktas atstovu į Lenkijos seimą. Bendradarbiavo spaudoje, parašė knygų.

1941 m. rugpjūčio mėn. vokiečių okupacinės valdžios suimtas, perduotas gestapui, kalintas Lukiškių kalėjime Vilniuje. Nužudytas 1942 m.

## Šaltiniai
Bernardas Fridmanas

**Bernardas Fridmanas** (1859 m. spalio 1 d. Panevėžyje, Rusijos imperija – 1929 m. spalio 22 d. Panevėžyje) – Lietuvos teisininkas, politinis bei visuomenės veikėjas.

## Biografija
1878–1886 m. Šiaulių taikos teisėjo sekretorius, 1886–1915 m. kaip privatus advokatas praktikavo Biržuose ir Panevėžyje. 1915–1918 m. tarnavo Peterburgo (Petrogrado) rusų zemstvų sąjungoje.

1918 m. pabaigoje grįžo į Lietuvą, taikos teisėjas Biržuose ir nuo 1919 m. Utenoje. Nuo 1920 m. Kauno apygardos teismo narys. 1922 m. vasario 22 d. – 1923 m. birželio 28 d. VIII Ernesto Galvanausko Ministrų kabinete buvo ministras be portfelio žydų reikalams. Po to vėl Kauno apygardos teismo narys, o nuo 1925 m. – Panevėžio apygardos teismo narys.

Bendradarbiavo leidiniuose „Vilenskij vestnik“, „Teisė“, „Lietuva“. Yra parašęs ir išleidęs rusų kalba mokslo darbų teisės klausimais.

## Šaltiniai
Daniel Gildenlöw

**Danielis Gildenliovas** (; g. 1973 m. birželio 5 d.) – švedų muzikantas ir kompozitorius, geriausiai žinomas kaip progresyviojo metalo grupės Pain of Salvation įkūrėjas ir lyderis, taip pat prisidėjęs prie daugelio kitų muzikinių grupių bei projektų kaip vokalistas ir multi-instrumentalistas.

## Diskografija
### Pain of Salvation
* *[[Entropia]]* (1997)
* *[[One Hour by the Concrete Lake]]* (1998)
* *[[The Perfect Element, part I]]* (2000)
* *[[Remedy Lane]]* (2002)
* *[[12:5]]* (2004)
* *[["BE"]]* (2004)
* *[["BE" Original Stage Production]]* (2005)
* *[[Scarsick]]* (2007)
* *[[Linoleum]]* (2009)
* *[[Road Salt One]]* (2010)
* *[[Road Salt Two]]* (2011)

### Tristema
* *[[Dove Tutto È Possibile]]* (2012)
Karolis Žalkauskas

**Karolis Žalkauskas** (1892 m. gegužės 29 d. Šukionių dvare, Pakruojo valsčius, Šiaulių apskritis, Rusijos imperija – 1961 m. rugsėjo 16 d. Vašingtone, JAV) – Lietuvos teisininkas, politinis bei visuomenės veikėjas.

## Biografija
1911 m. baigė Mintaujos gimnaziją (Latvija), 1916 m. Maskvos universiteto Teisės fakultetą.

1916 m. mobilizuotas Rusijos imperijos kariuomenėn, baigė Maskvos Aleksejaus karo mokyklą, paskirtas į Petropavlovsko tvirtovę (Vakarų Sibiras), vėliau perkeltas į Tobolską. Įvykus Spalio revoliucijai bolševikų suimtas, bet, kareivių padedamas, pabėgo. Kovojo prieš tarybų valdžią įvairių armijų štabuose.

1919 m. grįžo į Lietuvą, Lietuvos kariuomenės savanoris, iki 1923 m. tarnavo kariuomenės teismo prokuroro padėjėju. Nuo 1922 m. Lietuvos valstiečių liaudininkų sąjungos narys. 1922 m. vasario 22 d. – 1923 m. birželio 28 d. IX Ernesto Galvanausko Ministrui kabineto vidaus reikalų ministras. 1924–1926 m. Vyriausiojo Tribunolo prokuroro padėjėjas. 1926–1927 m. Klaipėdos krašto gubernatorius. 1928–1938 m. Vyriausiojo tribunolo prokuroro padėjėjas, vėliau – Kauno apygardos teismo pirmininkas. 1930–1940 m. dėstė baudžiamosios teisės procesą ir kriminologiją Vytauto Didžiojo universitete. Buvo Kauno "Rotary" klubo sekretoriumi nuo pat klubo įkūrimo iki jo sunaikinimo 1940 m.

1940 m. pasitraukė į Vokietiją. 1945–1948 m. dirbo amerikiečių karinės valdžios Vokietijoje teisės skyriuje. 1948 m. išvyko į JAV. 1952 m. išrinktas Vyriausiojo Lietuvos išlaisvinimo komiteto Vykdomosios tarybos pirmininku, persikėlė i Vokietiją, 1956 m. grįžo į JAV.

|-

## Šaltiniai
Aleksandras Žilinskas

**Aleksandras Žilinskas** (1885 m. rugsėjo 15 d. Veiveriai, Marijampolės apskritis, Rusijos imperija – 1942 m. sausio 21 d. Krivošeinas, Tomsko sritis, Rusija) – Lietuvos teisininkas, politinis bei visuomenės veikėjas.

## Biografija
Mokėsi Marijampolės, Kauno gimnazijoje, Veiverių mokytojų seminarijoje. Baigė Tartu universiteto Teisės fakultetą. Studijavo Heidelbergo universitete (Vokietija).

1905 m. gruodžio 4–5 d. dalyvavo Lietuvių suvažiavime Vilniuje. Nuo 1912 m. ir Pirmojo pasaulinio karo metais tarnavo Rusijos imperijos kariuomenėje. Petrograde išrinktas Lietuvių karininkų sąjungos valdybos vicepirmininku.

Grįžus į Lietuvą – Marijampolės apskrities viršininkas ir Marijampolės teismo tardytojas, vėliau – Kauno taikos teisėjas, Lietuvos valstybės ypatingasis įgaliotinis Gardino sričiai, Teisingumo ministerijos tardytojas svarbioms byloms.

1919 m. pabaigoje kurį laiką – vidaus reikalų viceministras, nuo 1920 m. pavasario – Kauno apygardos teismo valstybės gynėjo padėjėjas, nuo 1924 m. Kauno apygardos teismo narys, vėliau – piliečių apsaugos departamento direktorius, Kauno apygardos teismo narys.

Nuo 1928 m. vasario 4 d. – XIV Augustino Voldemaro (dirbo 1926 m. gruodžio 17 d. – 1929 m. rugsėjo 23 d.) Ministrų kabinete – teisingumo ministras poste pakeitė Stasį Šilingą. 1929 m. rugsėjo 23 d. – 1934 m. birželio 8 d. XV Juozo Tūbelio Ministrų kabinete – teisingumo ministras. Įvykdė teismo reformą. Vėliau dirbo notaru Kaune.

Ūkininkų sąjungos, vėliau – Lietuvių tautininkų sąjungos narys. 1927 m. spalio 5 d. – 1928 m. vasario 1 d. Lietuvių tautininkų sąjungos pirmininkas.

1941 m. birželio 14 d. NKVD suimtas, su sūnumi ištremtas į Archangelsko sritį. Mirė susirgęs plaučių uždegimu.

## Šaltiniai
Pelyšos geologinis draustinis

**Pelyšos geologinis draustinis** − valstybinis geologinis draustinis Anykščių rajone. Įkurtas 1960 m., plotas − 60 ha.

Draustinyje saugoma Pelyšos upelio krantų atodangos su šarvuotųjų ir riešapelekių žuvų liekanomis. Upelio krantuose atsidengia devoninis smėlis, jame randama devono periodo šarvuotų ir riešapelekių žuvų, pirmųjų stuburinių, gyvenusių prieš 320−400 milijonų metų, kaulų.

## Šaltiniai
Komjaunuolis (1931)

**Komjaunuolis** – nelegalus komunistinis laikraštis, ėjęs 1931–1934 m. Kaune.

## Istorija

Leido LKJS Kauno rajono komitetas. Išėjo 2 numeriai. Nr. 1 spausdintas rotatoriumi, Nr. 2 – spaustuvėje. Nr. 2 tiražas – 1500 egz.

## Šaltiniai
Steponas Rusteika

**Steponas Rusteika** (1887 m. liepos 5 d. Rygoje, Rusijos imperija – 1941 m. birželio 24 d. Minske) – Lietuvos teisininkas, politinis bei visuomenės veikėjas, pulkininkas.

## Biografija
1908 m. baigė Rygos Aleksandro gimnaziją, o 1914 m. Dorpato universiteto teisės fakultetą.

Pirmojo pasaulinio karo metais tarnavo Rusijos imperijos kariuomenėje. Tarnaudamas baigė Kazanės karo mokyklą, dalyvavo mūšiuose.

1918 m. grįžo į Lietuvą, nuo 1919 m. Lietuvos kariuomenės savanoris. 1919–1920 m. Šiaulių miesto komendantūros teisių skyriaus viršininkas, su pertraukomis ėjo ir karo komendanto pareigas. 1920–1930 m. Telšių miesto ir Telšių apskrities karo komendantas, o 1930 m. vasario 1 d. – 1931 m. balandžio 2 d. – Kauno kriminalinės policijos departamento direktorius. Pulkininkas leitenantas.

Nuo 1931 m. balandžio 1 d. XV Juozo Tūbelio Ministrų kabinete (dirbo 1929 m. rugsėjo 23 d. – 1934 m. birželio 8 d.) – vidaus reikalų ministras, pakeitęs šiame poste Petrą Aravičių. 1935–1940 m. Kauno viceburmistras.

Lietuvių tautininkų sąjungos narys, Jaunosios Lietuvos sąjungos tarybos narys.

1940 m. rugpjūčio mėn. NKVD suimtas, kalintas Kauno sunkiųjų darbų kalėjime, nuteistas mirti. Sušaudytas 1941 m. birželio 24 d. Minsko kalėjime.

## Šaltiniai

|-
Čavanga

**Čavanga** () – upė Rusijoje, Murmansko srityje, Kolos pusiasalio pietryčiuose. Upė išteka iš Žemutinio Ondomo ežero šiaurinės dalies, teka daugiausia į pietus kanjonu, kurio sienų aukštis 30-40 m. Įteka į Baltąją jūrą ties Čavangos kaimu.

Intakai: Zabornas, Mažoji Čavanga, Žilinas, Veresovka, Rybačis.

Upės vaga slenkstėta, 17 km nuo žiočių yra trijų kaskadų krioklys – Rusijos gamtos paminklas. Kaskadų aukštis – 2,5, 3 ir 4 m.
Olenica

**Olenica** () – upė Rusijoje, Murmansko srityje, Kolos pusiasalio pietuose. Upė išteka iš Očo ežero, telkšančio 133 m aukštyje virš jūros lygio. Teka daugiausia į pietus miškingomis, pelkėtomis vietovėmis, prateka Žemutinį Olenickio ežerą. Įteka į Baltąją jūrą (Kandalakšos įlanką) ties Olenicos kaimu.

Intakai: Lairučėjus, Lajus, Andrejevskis, Teremnojus.
Kandalakšos įlanka

**Kandalakšos įlanka** (, ) – Baltosios jūros vakarinė įlanka, skirianti Kolos pusiasalį nuo Karelijos. Ilgis šiaurės vakarų–pietryčių kryptimi 185 km, plotis iki 67 km. Įlankos gylis iki 4 m vakaruose, iki 350 m rytuose.

Įlankoje gausu smulkių šcherinių salelių. Vakarinis įlankos krantas status, skardingas. Šioje dalyje įsteigtas Kandalakšos rezervatas. Svarbiausios įtekančios upės – Niva, Kovda, Umba. Žvejyba (silkės, menkės). Uostai – Kandalakša, Umba, Kovda.

## Šaltiniai